 haddaba, Waxaana xogta ay xukuumada deegaanku ka hayso arintan aan wax ka waydiinay madaxwayne ku xigeenka ahna wasiirka horumarinta magaalooyinka DDSI mudane Cabdixakiin Cigaal iyo wasiirka xidhiidhka arrimaha dawlada DDSI mudane Idriis Ismaaciil oo noo sheegay inay xukuumada deegaanku maqashay dhacdadan 6dii bishan tahsas 2010TI islamarkiibana ay is xog-waydaarsadeen cid kasta oo ay khusaysay gaar ahaan hayadaha amniga ee heer federal kadibna ciidamadii ugu dhawaa goobtaas oo u jiray masaafo qiyaas ahaan gaadhaysa 80km inay si degdeg ah ugu dhaqaaqeen siday u badbaadin lahaayeen dadkaas iyada oo ciidanku filayay inay qiyaas ahaan goobtaas ku gaadhaan 2saac ay ka hor yimaadeen caqabado farabadan oo ay ka mid yihiin jidgooyo, Dagaalo iyo in guud ahaanba wadadii la gooyo taas oo ku kaliftay ciidanka inay lugeeyaan kadibna ciidanka ayaa waxay lug kugaleen qabalaha Harorayto halkaas oo ay ku badbaadiyeen 53 qof oo masaajidkii magaaladaas nafta kula cararay kuwaas oo ciidanka u sheegay in 6 qof oo kamid ahaa aysan war u haynin meel lageeyay ciidanka ayaana si uu u badbaadiyo 53dii qof sii ka xeeyay wuxuuna ciidanku goobtuu xasuuqu kadhacay gaadhay 1:00 AM ama saqdii dhexe iyad oo uu ciidanku subaxdii halkaas kahelay wiil dhalinyaro ah oo soomaali ah oo usheegay inuu kamid ahaa 63 qof oo magangalyo ugu sugnaa xeryaha booliska ee oromiya balse uu kabaxsaday kadib markii dadkii xerada kula jiray laynta lagu bilaabay oo uu filayo in guud ahaanba dadkaas la laayay. 